Publication: Magyar Közlöny
Issue: MK-2002-28 (Year: 2002, Number: 28)
Era: 1990-2004
Section: [43/1995. (VI. 30.) AB határozat, ABH 1995, 188,
Paragraph Index: 1766

[43/1995. (VI. 30.) AB határozat, ABH 1995, 188, 191—192.] Az Alkotmánybíróság megfogalmazta azt is, hogy az Alkotmány 70/E. §-a általános jelleggel nevesítik az államnak a polgárok szociális biztonsága tekintetében fennálló kötelezettségeit, a szociális gondoskodás, az ellátás jogintézményeit és mértékét az Alkotmány nem határozza meg. „Az alkotmányi elõírások megvalósítása — számos feltételtõl függõen — változó és folyamatos törvényhozási, jogalkalmazási, önkormányzati és társadalmi feladat.” (1588/B/1991. AB határozat, ABH 1994, 510, 511.) Az egyes ellátások feltételeit és mértékét külön jogszabályok határozzák meg és nem az Alkotmány. „A feltételek mindaddig alkotmányosak, amíg más alkotmányi rendelkezéseket [pl. a diszkriminációt tiltó 70/A. §-t] nem sértenek.” [1449/B/1992. AB határozat, ABH 1994, 561, 563.] Az Alkotmánybíróság kialakult gyakorlatát figyelembe véve az Alkotmánybíróság megállapította, hogy az Alkotmány 70/E. §-a alapján a szociális ellátás egyes eszközeire vonatkozó jogi szabályozás alkotmányellenessége nem állapítható meg.

Source: https://magyarkozlony.hu/hivatalos-lapok/7f71f37885806a94041c7e4e10ed645a62f7829d/dokumentumok/149523737d9c620f12924ce7bbba1715a3698d40/letoltes